b"\n_START_ARTICLE_\nConsell de Ministres del Regne dels Pa\xc3\xafsos Baixos\n_START_PARAGRAPH_\nEl Consell de Ministres del Regne (en neerland\xc3\xa8s: Ministerraad van het Koninkrijk o Rijksministerraad) \xc3\xa9s el consell executiu del Regne dels Pa\xc3\xafsos Baixos, que \xc3\xa9s un Estat compost per quatre pa\xc3\xafsos: Aruba, Cura\xc3\xa7ao, els Pa\xc3\xafsos Baixos, i Sint Maarten. El Consell de Ministres del Regne consisteix en el Consell de Ministres dels Pa\xc3\xafsos Baixos complimentat per un Ministre Plenipotenciari d'Aruba, un Ministre Plenipotenciari de Cura\xc3\xa7ao i Ministre Plenipotenciari de Sint Maarten. El Primer Ministre dels Pa\xc3\xafsos Baixos presideix el Consell. Juntament amb la Reina, el Consell forma part del Govern del Regne, tamb\xc3\xa9 conegut com la Corona. _NEWLINE_Una difer\xc3\xa8ncia significativa entre els ministres neerlandesos i els ministres plenipotenciaris \xc3\xa9s que mentre uns rendeixen comptes davant del Parlament neerland\xc3\xa8s els plenipotenciaris ho fan davant dels seus respectius governs nacionals. Per tant, els ministres plenipotenciaris normalment no se'ls requereix en convocat\xc3\xb2ries de gabinets de crisi._NEWLINE_Encara que el Regne dels Pa\xc3\xafsos Baixos es distingeix legalment dels Pa\xc3\xafsos Baixos, i per tant el Consell de Ministres del Regne \xc3\xa9s un \xc3\xb2rgan diferent del Consell de Ministres dels Pa\xc3\xafsos Baixos sovint es percep com el mateix cos, des del moment en qu\xc3\xa8 els Pa\xc3\xafsos Baixos \xc3\xa9s, de lluny, el pa\xc3\xads m\xc3\xa9s poder\xc3\xb3s dels quatre en assumptes federals._NEWLINE_Les lleis aplicables a tot el Regne es coneixen com a actes reials. Un exemple d'aquesta legislaci\xc3\xb3 la trobem en l'Acta reial sobre la ciutadania neerlandesa (en neerland\xc3\xa8s: Rijkswet op het Nederlanderschap)."